се изменя, както следва:
 1)
 уводното изречение се заменя със следното:
 „За целите на настоящия регламент и при условие че термините не са определени по друг начин в настоящото приложение, се прилагат определенията, посочени в член 2 от Регламент (ЕС) No 1178/2011 на Комисията, както и тези, посочени в точка FCL.010 от приложение I (Част FCL) към същия регламент:“;
 2)
 точка 13 се заменя със следното:
 „13.
 „нощ“ означава периодът между края на вечерния граждански полумрак и началото на сутрешния граждански полумрак. Гражданският полумрак завършва вечер, когато центърът на слънчевия диск достигне позиция на шест градуса под хоризонта, и започва сутрин, когато центърът на слънчевия диск достигне позиция на шест градуса под хоризонта;“;
 3)
 добавят се следните точки 14—19:
 „14.
 „проверка на уменията“ означава демонстрирането на умения с цел издаване на свидетелство за летателна правоспособност или квалификации, или разширяване на правата, включително устни изпити, ако е необходимо;
 15.
 „оценка на компетентността“ означава демонстрирането на умения, знания и подход за първоначално издаване, потвърждаване на валидността или подновяване на сертификат за инструктор или за проверяващ;
 16.
 „полетно време“ означава:
 а)
 за планери с автономно излитане и туристически мотопланери, цялото време от момента, в който ВС започне да се движи, за да изпълни излитане, до момента, в който то спре в края на полета;
 б)
 за планери, цялото време от момента, в който планерът започне разбега, за да изпълни излитане, до момента, в който той спре в края на полета;
 17.
 „проверка на професионалната подготовка“ означава демонстрирането на умения с цел спазване на изискванията за скорошен опит, установени в настоящия регламент, включително и устни изпити, ако е необходимо;
 18.
 „самостоятелен полет“ означава полет, по време на който обучаемият пилот е сам във ВС;
 19.
 „маршрутен полет“ означава полет извън границата на пряка видимост или полет на разстояние, определено от компетентния орган в зоната на излитане при използване на стандартни навигационни процедури.“
 ПРИЛОЖЕНИЕ II
 Приложение II (Част SAO) към Регламент (ЕС) 2018/1976 се изменя, както следва:
 (1)
 Точка SAO.GEN.125 „Определяне на командира“ се заменя със следното:
 „Точка SAO.GEN.125 Определяне на командира
 Операторът определя командир, който има квалификацията да бъде командир в съответствие с приложение III към настоящия регламент.“
 ПРИЛОЖЕНИЕ III
 След приложение II към Регламент (ЕС) 2018/1976 се добавя следното приложение III:
 „ПРИЛОЖЕНИЕ III
 ИЗИСКВАНИЯ ЗА СВИДЕТЕЛСТВА ЗА ПРАВОСПОСОБНОСТ НА ЛЕТАТЕЛНИЯ ЕКИПАЖ НА ПЛАНЕРИ
 [Част SFCL]
 ПОДЧАСТ GEN
 ОБЩИ ИЗИСКВАНИЯ
 SFCL.001 Обхват
 В настоящото приложение се определят изискванията за издаването на свидетелство за летателна правоспособност за пилот на планери („SPL“) и свързаните права, квалификации и сертификати, както и условията за тяхната валидност и използване.
 SFCL.005 Компетентен орган
 За целите на настоящото приложение компетентен орган е определеният от държавата членка орган, пред който лицата подават заявление за издаване на SPL или свързаните права, квалификации или сертификати.
 SFCL.015 Заявление за издаване, потвърждаване на валидността и подновяване на SPL, както и свързаните права, квалификации и сертификати
 а)
 На компетентния орган се представят следните документи, във формат и по начин, установени от този компетентен орган:
 1)
 заявление за:
 i)
 издаване на SPL и свързаните квалификации;
 ii)
 разширяване на